google/wiki40b huggingface dataset:
Mangschou

Mangschou er et norsk forlag som ble etablert i 1997. Forlaget utgir barne- og ungdomsbøker samt enkelte bøker med lokal tilknytning. Redaksjonen holder til i Bergen.
Rocky V

Handling

Rocky Balboa blir tvunget til å avslutte karrieren etter å ha fått påvist permanent skade etter kampen mot Ivan Drago. Når han kommer tilbake til USA oppdager han og familien, til sitt store sjokk, at alle pengene de hadde er borte. Deres regnskapsfører har stjålet og øst bort hele formuen på aksjemarkedet. Han og familien blir dermed tvunget tilbake til fattige kår. Dette innebærer at de må flytte til et slitent arbeiderklassestrøk, og sønnen må skifte skole. Sønnen blir trakassert på skolen og trekkes etterhvert til gata der han omgåes nye kamerater. Rocky blir på samme tid kontaktet av en ung og lovende bokser, Tommy Gunn, som ønsker ham som trener. Etter en del tvil sier han ja, og etterhvert oppnår de begge suksess. Dette blir Rockys nye lidenskap, men han neglisjerer samtidig sin egen sønn og de problemer han kjemper med. Etter et oppgjør forsones imidlertid far og sønn, og alt synes å gå Rockys vei. Samtidig blir Tommy Gunn missfornøyd med at Rocky ikke lar ham bokse mot de største bokserne. Dette unytter den sleipe Don King-aktige boksepromotøren Duke. Han overtaler Tommy med penger og fikser det slik at han får bokse mot en «champion». Tommy vinner kampen, men blir buet av publikum som mener at hans motstander kun var en champion på papiret. Det vekker ytterligere bestyrtelse da han unnlater å takke Rocky for sin seier. Pressen er i harnisk, og Tommy takler ikke alt oppstyret. Han oppsøker derfor Rocky på baren der han holder til, og det hele ender i en durabel gatekamp mellom dem.
Nasjonal kompetansetjeneste for revmatologisk rehabilitering

Nasjonal kompetansetjeneste for revmatologisk rehabilitering, forkortet NKRR, inntil 2012 forkortet NRRK, er lokalisert ved Diakonhjemmet sykehus, revmatologisk avdeling. Tjenesten ble etablert i 1999, og har som hovedoppgave å samle, utvikle og formidle kunnskap om rehabilitering for mennesker med revmatiske sykdommer.
Slaget ved Messkirch

Oversikt

Den 25. april 1800 krysset den franske Armée d'Allemagne, under Jean Victor Marie Moreau Rhinen ved Kehl og Schaffhausen. Et korps i den 1. halvbrigaden ledet av Laurent de Gouvion-Saint-Cyr erobret St. Georgen og gikk inn Schwarzwald ved Freiburg im Breisgau. Etter erobringen av Stuhlingen, 25 km sør for Donaueschingen, deltok enheten i slaget ved Stockach og Engen den 3. mai. Etterpå trakk østerrikerne seg tilbake til Messkirch hvor de hadde en lettere posisjon å forvare.
De franske styrkene angrep byen flere ganger 4. og 5. mai, men uten å lykkes. Til tross for østerrikernes overlegne styrke klart den 1. halvbrigaden klarte å erobre Krumbach og høydedragene rundt og kontrollerte Messkirch derfra. Østerrikerne trakk seg tilbake til Sigmaringen, forfulgte av franskmennene. Slaget ved Biberach fulgte den 9. mai.
Legion (enhet)

Legion  (av latin leuga) er et lengdemål (eller i visse områder et arealmål). Måleenheten var lenge vanlig i Europa og Latin-Amerika, men det er ikke lenger en offisiell måleenhet i noen stater. Ordet var opprinnelig avstanden én person kunne gå på én time. Siden middelalderen har forskjellige definisjoner blitt brukt i forskjellige land.

Den engelskspråklige verden

På land blir én legion (engelsk: league) som oftest definert som tre miles, selv om avstanden kan variere fra område til område, og forskjellige tidspunkt. Til sjøs var én legion tre nautiske mil (5,556 kilometer). Engelsk bruk inkluderte også andre lands definisjon av «legion», som i Tordesillastraktaten.

Antikkens Roma

Romerrikets «legion» ble definert som 1,5 romerske mil – 2,2 km (7 500 romerske fot). Opprinnelsen er leuga gallica (også: leuca Gallica), Gallias måleenhet.

Argentina

Argentinas legua er 5,572 km (3,462 mi), eller 6 666 varas: Én vara er 0,83 centimeter.

Frankrike

Den franske lieue eksisterte – ved forskjellige tidspunkt – i forskjellige varianter: 10 000, 12 000, 13 200 og 14 000 franske fot – omtrent 3,25 km til omtrent 4,68 km. Den ble lenge brukt sammen med det metriske system, men brukes ikke lenger.
I Jules Vernes En verdensomseiling under havet (på engelsk: Twenty Thousand Leagues Under the Sea) er én legion lik fire kilometer.

Mexico

I Yucatán og andre deler av landlige Mexico blir fortsatt legion brukt som i den opprinnelige mening – avstanden en kan gå på én time. Dermed er en legion over god vei en lengre avstand enn gjennom vanskelig og kupert terreng.

USA

I amerikansk avstandsmåling var én legion (st. leag.) det samme som 15 840 fot. Den amerikanske nautiske legionen (naut. leag.) var 18 240 fot.
Tundzja

Tundzja (bulgarsk: Тунджа, tyrkisk: Tunca) er en elv i Bulgaria og Tyrkia, med sitt utløp i Maritsa nær den tyrkiske byen Edirne. Elven er over 350 km lang.
Byer etter elven inkluderer Kalofer, Jambol og Elkhovo.
Lakṣaṇa

Lakshana (sanskrit; devanagari: lakṣaṇa) er et ord som er avledet av en kombinasjon av ordene lakshya og kshana, og som betyr «indikasjon» eller «symptom». Det kan også bety «et gunstig kjennetegn», en «attributt» eller «kvalitet».. På tamilsk betyr Lakshanam «egenskap». Sulalakshana betyr god egenskap.
Swiss Radio International

Swiss Radio International (SRI) (tysk: Schweizer Radio International, fransk: Radio Suisse Internationale, italiensk: Radio Svizzera Internazionale) er den del av sveitsiske SRG SSR og er begregnet på et internasjonalt publikum. Målgruppen til Swiss Radio International er utlendinger bosatt i Sveits samt folk andre steder som er interessert i sveitsiske forhold.
Swiss Radio International var opprinnelig en ren radiokanal, men sluttet i oktober 2004 med radiosendinger over kortbølge og satellitt. Hovedfokuset til Swiss Radio International er nå nettstedet Swissinfo. Swissinfo publiserer nyheter på engelsk, fransk, tysk, italiensk, spansk, portugisisk, arabisk, kinesisk og japansk.
SRI sender fortsatt radiosendinger kjent som Swiss Satellite Radio. Denne tjenesten er basert i Bern, og startet på 1980-tallet. Swiss Satellite Radio sender over satellitt og Internett, og har tre kanaler for popmusikk, klassisk musikk og jazz.
Frank Watkins

Biografi

Frank Watkins begynte å spille musikk da han var 12 år gammel, og begynte sin profesjonelle karriere i 1986. I 1989 ble han fast medlem i Obituary. Obituary er ifølge Nielsen SoundScan det femte mestselgende death metal-bandet i historien. Watkins har spilt bass på alle Obituarys utgivelser, med unntak av debutalbumet Slowly We Rot. Han angir å være inspirert musikalsk av "alt som er mørkt, aggressivt og sint", og han lar sin bakgrunn i punk/hardcore prege arbeidet han gjør i sjangerne death metal/black metal. Watkins er ikke bare opptatt av det tekniske aspektet ved musikken, men er også opptatt av business-aspektet, samt manager-arbeid, mentor-virksomhet og veiledning av andre band og musikere. I 2007 startet han sitt eget management-selskap, Back From the Dead Productions, med formål å hjelpe band til å komme seg frem i musikkbransjen. I slutten av 2007 ble Watkins med som bassist i det norske black metal-bandet Gorgoroth, hvor han i 2009 debuterte med albumet Quantos Possunt ad Satanitatem Trahunt under artistnavnet "Bøddel".
Hyacinthe Sigismond Gerdil

Bakgrunn

Hyacinthe Sigismond Gerdil var sønn av notaren Pierre Gerdil og hans hustru Françoise Perrier fra Taninges. I 1743 trådte han inn hos Regularklerikerne av Den hellige Pauli kongregasjon (barnabittene). De sendte ham til Bologna for teologiske studier. Han satte seg der også godt inn i en rekke andre fag og ble godt skolert i flere vitenskapelige retninger. Mens han arbeidet med å forbedre sin italiensk, ble han lagt merketil av erkebiskopen av Bologna, Propero Lambertini (den senere pave Benedikt XIV), som dro nytte av den unge seminaristen i sine egne studier av franske tekster.

Prest

Han ble presteviet den 11. juni 1741 for barnabittenes kongregasjon. I 1749 var hans ry blitt lagt til de grader merke til at han var blitt indusert i en rekke vitensakapelige og litterære selskaper rundt om i Europa, som for eksempel Bologna vitenskapelige institutt, Royal Society of London og Accademia degli Arcadi i Roma. Samme år ble han utnevnt til professor i filosofi ved universitetet i Torino, men ble overført til å undervise i moralteologi i 1754.
I 1758 ble Gerdil etter anbefaling fra pave Benedikt XIV valgt som privatlærer til prinsen av Piemonte, den senere kong Karl Emmanuel IV. Han forlot lærerstillingen ved universitetet året etter for å ta seg av andre kirkelige oppdrag. I 1764 ble han valgt til provinsial superior for barnabittene i Savoia og Piemonte. I 1768 ble han valgt til å undervise sønnene til sin tidligere student, som nå var blitt konge av Sardinia.

Kardinal

Han ble utnevnt til kardinal in pectore den 23. juni 1777 av pave Pius VI, med publikasjon 15. desember 1777.
Han hadde en rekke høyere poster i Den romerske kurie.
Gerdil deltok ved konklavet 1799-1800 som valgte pave Pius VII. Under dette pavevalget var han selv i ferd med å bli valgt, men kardinal Franziskus Herzan von Harras presenterte den østerrikske keiser Franz II veto mot ham.
Gerdils mange arbeider, av hvilke den men mest fullstendige samling ble utgitt av Migne (18163), beherskes av interessen av å forsvare katolisismen mot Lockes empirisme, sensualismen, ateismen, panteismen og de nye politisk-sosiale idéer; den filosofi som han forfekter overfor de såkalte opplysningsfilosofene er ikke den skolastiske, men mer beslektet med Cartesius og Malebranche. Viktig er hans polemikk mot Rousseau i den såkalte «Anti-Émile» - Réflexions sur la théorie et la pratique de l'éducation contre les principes de M. Rousseau (1763).
Dyschiriodes nitidus

Utbredelse

Dyschiriodes nitidus finnes i nesten hele Europa, men er noe sjeldnere i sørvest og i nordvest. Den er utbredt i Nord-Afrika og Asia. Den er ikke registrert fra Norge eller Sverige, men finnes i Finland.

Utseende

Dyschiriodes nitidus  har en litt sylindrisk form på kroppen, mørkt farget med en metallisk glans, i motsetning til de like artene i slekten Clivina som har en matt farge (ikke metallisk).  Mange av artene i denne slekten er like hverandre og er vanskelige å artsbestemme.  Brystskjoldet (pronotum) er avskilt fra dekkvingene av en tydelig innsnøring (hals).  Antennens tredje ledd er kortere enn andre leddet.

Levevis

Dyschiriodes nitidus  finnes på steder med sand, blant annet langs innsjøer og vassdrag. De lever som predatore på mindre dyr. 
Den tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Merodini

Utseende

Små til middelsstore, brede, blanke bladbiller, gjerne rødlige med mørke dekkvinger.

Levevis

Både larvene og de voksne (imago) er planteetere.

Utbredelse

Gruppen er utbredt i Sør-Amerika, i området rundt Amazonas.
Ozonterapi

Ozonterapi er en alternativ behandlingsform der det benyttes ozon i behandlingen.
Ozon ble i 1856 brukt til sterilisering av operasjonsutstyr. Under første verdenskrig ble det også brukt til desinfisering av sår. I 1931 ble Otto Warburg tildelt Nobelprisen i medisin for sitt arbeid og for sin oppdagelse av luftveisenzymets beskaffenhet og virkemåte. Han hadde også i 1930 fremsatt den såkalte «Warburg-hypotesen», som postulerer at et avbrudd i forstyrrelse av  mitokondrienes funksjon kan være en hovedårsak til vekst av kreftceller. Hypotesen har dannet utgangspunkt for videre forskning. Nyere forskning viser imidlertid ingen terapeutisk effekt av såkalt ozonterapi eller lignende behandlingstyper, og USAs American Cancer Society fraråder bruk av denne behandlingsmetoden, idet den ikke har vist noen positiv virkning i kliniske undersøkelser, medfører betydelig medisinsk risiko og har forårsaket dødsfall.
I nyere tid har injisering av ozon i blodet blitt foreslått som behandling av en lang rekke sykdommer, deriblant kreft, multippel sklerose, borreliose og aids. En av de lanserte forklaringsmekanismene for at ozon skal kunne påvirke kreft er at kreftceller ikke trives i miljø med høyt oksygeninnhold, og at dette derfor vil motvirke kreft. Det finnes imidlertid ingen forskning som støtter denne hypotesen eller som kan påvise effekt på noen av disse sykdommene. I laboratorieforsøk har ozon en deaktiviserende effekt på virus, men denne effekten er ikke mulig å gjenskape i levende pasienter.
En studie tidsskriftet Evidence-based Complementary and Alternative Medicine utga i juni 2004 viste ingen målbar statistisk signifikant effekt på kreftceller ved ozonterapi, men fastslo at behandlingen burde underkastes fortsatte studier.
Forbrukerombudet har aksjonert mot ulovlig markedsføring av ozonterapi som behandling for alvorlige sykdommer.
Telemóveis

Om sangen

«Telemóveis» var en av 16 sanger som ble plukket ut av RTP til sangkonkurransen Festival da Canção 2019, Portugals nasjonale finale til Eurovision Song Contest 2019. Sangen er skrevet og produsert av Conan Osíris og vant den portugisiske finalen 2. mars, etter å ha blitt favoritten både hos juryene og i telefonavstemningen.
«Telemóveis» er en worldbeat-sang som blander pop og rock med tradisjonelle portugisiske musikksjangre. Den spanske avisen 20 minutos kalte sangen en «miks av elektroniske rytmer med mer orientalske lyder». Francisco Chacón i den spanske avisen ABC mente sangen hadde «arabiske elementer», mens avisen El Confidencial beskrev sangen som en «blanding av arabiske elementer med techno og afrikanske rytmer».

Eurovision Song Contest

I januar 2019 ble Portugal trukket til å delta i semifinale 1 av Eurovision Song Contest. Semifinalen ble arrangert i Expo Tel Aviv i Israel tirsdag 14. mai, og Portugal hadde startnummer 15. «Telemóveis» ble ikke blant de ti beste i semifinalen og kvalifiserte seg dermed ikke til finalen lørdag 18. mai.
Tularemi

Tularemi (harepest) er en alvorlig infeksjonssykdom forårsaket av bakterien Francisella tularensis. Den kan ha utbrudd med års mellomrom. Tularemi rammer hovedsakelig ville dyr, særlig hare og smågnagere, særlig lemen og mus. Bakterien kan overføres til mennesker som zoonose ved direkte eller indirekte kontakt med døde gnagere, deres avføring eller av vann, forurenset av døde gnagere. Det finnes flere undergrupper av bakterien, der de amerikanske gir alvorligere sykdom enn de eurasiske.

Smittekilder

Man kan bli infisert ved hudkontakt med gnagere selv om en ikke har sår på hendene, dyrebitt (syke harer kan være aggressive), støv fra pels og ekskrementer. En annen vanlig kilde er vann fra dårlig stelte private brønner. Bakteriene kan i tillegg overføres til mennesker via mygg og flått; her er en betydelig forskjell i epidemiologien mellom Sverige og Norge, overføring av myggbitt er vanlig i Sverige, sjelden i Norge. Sykdommen kan også overføres til sau, men dette er ikke rapportert i Norge. Tularemi kan imidlertid ikke smitte fra person til person

Hos gnagere

Dødeligheten hos gnagere kan være svært høy, særlig hos hare. Reduksjoner av bestander med 80-90% har blitt observert.
Whiteboard

Whiteboard, whiteboard-tavle eller tusjtavle, på engelsk også kalt dry-erase board eller dry-wipe board, er en spesiell type tavle eller plate der overflaten er glatt, fast og vanligvis hvit. Her kan en tegne eller skrive med spesielle tusjpenner som har blekk som lett kan tørkes vekk.
En whiteboard er laget av plast, aluminium eller stål belagt med hvit emalje eller et keramisk materiale. Tavlene kan også være malt.
Et vanlig problem ved bruk av penner på vertikale flater er at en må holde dem med bunnen opp for at de skal fortsette å virke. Whiteboardpenner skriver selv om spissen peker oppover.
Hvite tusjtavler kom på markedet på 1980-tallet og har siden blitt fast inventar på mange kontorer, i møterom, klasserom og andre arbeidsmiljøer der en trenger en tavle.
Agnitosternum

Utbredelse

Arten er beskrevet fra Kongo.
Kamper Bas

Kamper Bas er en ås og et boligområde på Gokstad i Sandefjord kommune i Vestfold. Området ligger på en gåavstand på 10-15 min fra Sandefjord sentrum. Kamper Bas er plassert øst for Sandefjord sentrum. Kamper Bas grenser til sør og vest med Østerøyveien, Hegnaveien, Breiliveien og Gokstadryggen. Tidligere kjent som Kampen Bas, området var lenge et populært friluftsområde i Sandefjord. Til tross for lokal motstand ble Kamper Bas solgt i 1968 med formål om å bygge et nytt boligområde. Den største utbyggingen her fant sted på begynnelsen av 1980-tallet. Området var også kjent som Hjalmarskogen før boligbyggingen fant sted.
Navnets opprinnelse er ukjent, men kan være av nederlandsk, gammelnorsk, fransk eller engelsk opprinnelse. Kamper Bas var tidligere en del av de Øvre Gokstadgårdene.
Fjellmot (49 m.) er det høyeste punktet på Kamper Bas. Fjellmot ligger mellom Gokstadryggen og Kamper Bas. Kamper Bas kan besøkes via Gokstadryggen, Hegnabakken eller via en sti i enden av Mikkelsbakken som leder til Heimdalsveien.
I 1961 foreslo kretsformann Sverre Jensen å legge til rette for og bygge Gokstad skole på Kamper Bas, noe som ble enstemmig vedtatt. Sandar Helseråd frarådet å bygge skolen her i 1962, med begrunnelsen at området hadde en vanskelig beliggenhet og vanskelige trafikkmessige forhold. I 1962 ble det derfor bestemt at skolen allikevel ikke skulle bygges på Kamper Bas.
The National (avis)

The National er en engelskspråklig dagsavis som utgis i Abu Dhabi i De forente arabiske emirater. Avisen eies av myndighetene i Abu Dhabi og ble gitt ut første gang i 17. april 2008 og de rundt 200 journalistene avisen ansatte var hentet fra engelskspråklige aviser i USA og Storbritannia. Den har et daglig opplag på rundt 70 000 aviser.
Orquestra Simfònica de Barcelona i Nacional de Catalunya

Orquestra Simfònica de Barcelona i Nacional de Catalunya («Barcelonas symfoni- og Catalonias nasjonalorkester», forkorta OBC) er et symfoniorkester i Barcelona. Det er det største symfoniorkesteret i Catalonia og blant de største i Spania. Det er medlem av Asociación Española de Orquestas Sinfónicas.
Orkesterets nye hovedsete er auditoriet l'Auditori, som sto ferdig i 1999.
Mattencherry bridge

Mattancherry Bidge er en bro i Ernakulam, Kerala, India. Det forbinder fastlandet Ernakulam til Willingdon Island. Denne broen ble bygget i 1998 og etterfulgte den forrige broen med samme navn, som var blitt bygget i 1940. Den gamle broen btukes nå bare av to- og tre-hjulingrr 
Broen ble bygget som et felles prosjekt mellom Regjeringen i Kerala, Cochin Development Authority og Gammon India.

Den Gamle Broen

Den gamle Mattancerry Bridge ble bygget i 1940 av sir Robert Charles Bristo. Denne broen forbandt Wellington Island med Fort Kochi over Vembanadu lake. Broen ble bygget med 16 spenn i stål og tre. Midtspennet av broen var utformet på en slik måte at det kunne løftes ved hjelp av en fjærmekanisme.
Broen ble tatt i bruk 13. april 1943, og ble senere en del av NH 47. Broen er nå stengt, og kun lette motorkjøretøyer, Tuk-Tuker får bruke denne brua.
Peppersvenn

Peppersvenn er en betegnelse på en ugift mann over 30 år. Ordet har siden 1500-tallet også blitt brukt om «gammel ungkar» i videre forstand. Andre synonymer til peppersvenn på norsk er drengkall eller sveinkall. Betegnelsen har også gitt navn til den kvinnelige parallellen peppermø som kom i bruk på 1700-tallet.

Bakgrunn

Ordet peppersvenn kommer fra det danske «pebersvend», som ble brukt fra rundt 1530 om omreisende handelsmenn eller bestyrere av utenlandske handelskontorer. Dette gjaldt særlig handelsbetjenter som var i tjeneste i den nordtyske Hansaen, for eksempel ved handelshus på Bryggen i Bergen, og som handlet med pepper og andre kostelige kryddere. Disse levde delvis avsondret fra hovedkontoret, hadde forbud mot fraternisering og forble ugift. Ordet ble allerede i løpet av 1500-tallet tatt i bruk som generell betegnelse på ugifte menn og gamle ungkarer. Uttrykket har også blitt lånt i svensk i formen «pepparsven» eller «pepparkadett». Der finnes også ordet «pepparsäck», det vil si peppersekk, som var dannet etter det tyske «Pfeffersack», et annet kallenavn på hanseatiske kjøpmenn.
Aldersgrensen for å betegnes som «pebersvend» skal ha variert og også vært for eksempel 35 og 50 år.
Danmarks store eventyrdikter H. C. Andersen, som selv var en ugift peppersvenn hele livet, utgav eventyret «Pebersvendens nathue» i 1858. Der forklarer han blant annet opprinnelsen til ordet.

Annet

I dag blir betegnelsen peppersvenn særlig knyttet til skikken med å gi ugifte en pepperbøsse eller pepperkvern i gave til 30-årsdagen.
Ifølge en nyere tradisjon i Danmark kan 25-åringer kalles «kanelsvend» og «kanelmø» dersom de ikke er gift.
Bachelor of science

Bachelor of science (forkortet B.Sc.) er en akademisk grad som har sin opprinnelse i England, og betyr at man har fullført 3-, 4- eller sågar 5-årig høyere universitetsutdannelse innenfor enten naturfag (natural sciences) eller samfunnsfag (social sciences). For eksempel gir London School of Economics nesten utelukkende B.Sc.-grader, til tross for at universitetet ikke tilbyr noen naturfag. På den andre enden av skalaen har man Oxbridge-universitetene som utelukkende gir bachelor of arts (B.A.)-grader. Grunnen for dette var at man anså fysikk og matematikk for å være «arts», siden de utgår fra De frie kunstene, mens biologi, fysiologi og botanikk ble ansett for å være grader innenfor medisin (som gir en bachelor of medicine (B.Med. eller B.M.). Siden man fra gradens tittel generelt sett ikke kan se hvilket fag man har studert, er det vanlig å oppgi dette etter gradens navn (for eksempel B.Sc. Mathematics eller B.Sc. Economics).
Mange land, blant annet innenfor Samveldet av nasjoner, i tillegg til USA bruker denne gradsbetegnelsen for deler av sin utdannelse. B.Sc. og Bachelor of Arts utgjør sammen det overveldende flertallet av grader som gis etter fullførelse av første grad av høyere utdannelse ved en engelskspråklig institusjon. Flere europeiske nasjoner har tatt bachelorgraden i bruk som oppfølging av Bologna-prosessen. Bachelor of Science blir da gjerne brukt som engelsk oversetning for en bachelor gitt i realfag eller teknologi. Det bør merkes at innholdet i en utdannelse kan variere mellom land og utdanningsinstitusjoner selv om man bruker likelydende titler. 
De som hadde påbegynt visse bachelor of science-studier seneste høsten 1999  kunne få graden godkjent som jevngod med sivilingeniør-graden. Dette gjaldt bachelor of science fra Canada eller Storbritannia, forutsatt at studiet var godkjent av henholdsvis Canadian Engineering Accreditation Board eller Engineering Council UK. For de med Bachelor of Science grad fra USA krevdes det et semesters tilleggsutdanning ved siden av at studiet måtte være godkjent av Accreditation Board for Engineering and Technology. Godkjenning ble gjort av Nemnda for godkjenning av sivilingeniørgraden.
Man kan i Storbritannia, Australia, India, Canada og Singapore starte på en doktorgrad etter en avlagt bachelorgrad med gode resultater eller annen utdanning, forutsatt at universitetet finner at den er på likeverdig nivå med sitt eget lands bachelorutdanning.
En bachelorgrad er ikke tilstrekkelig for å bli tatt opp på et doktorgradsprogram i Norge, Danmark og Finland.
Duo Saxe

Duo Saxe er en norsk klassisk fløyte og gitarduo, bestående av Runar Kjeldsberg på klassisk gitar og Charlotte Udø Kjeldsberg på tverrfløyte. Duoen har eksistert siden 2001 og har konsertert i Norge, Australia, New Zealand, Frankrike, Montenegro, Spania og Nederland
Ed Balls

Utdannelse og tidlig liv

Balls er født i Norwich og utdannet ved Bawburgh Primary School i Norwich og Crossdale Drive Primary School i Keyworth Nottinghamshire. Senere gikk han ved den private gutteskolen Nottingham High School.
Videre studerte han ved Keble College i Oxford. Ved Oxford ble han fremste i sin klasse i filosofi, politikk, og samfunnsøkonomi. Senere studerte han samfunnsøkonomi ved John F. Kennedy School of Government ved Harvard University.
Balls meldte seg inn i Labour i 1983. Ved Oxford var han aktiv i skolens Labour Club.
Balls er gift med Yvette Cooper. Balls og Cooper var det første ekteparet som begge var valgt som representanter til The British Cabinet.